Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: az 1997. évi XXXI. törvény alapján az öregségi nyugdíj legkisebb összegének legalább 20%-ban kell megállapítani —
Paragraph Index: 1153

az 1997. évi XXXI. törvény alapján az öregségi nyugdíj legkisebb összegének legalább 20%-ban kell megállapítani — jogosultság esetén. 2000/88/II. szám A megállapítás megfelel az előírtaknak. Megállapítható tehát, hogy a család létfenntartásához a társadalombiztosító szerv és a helyi önkormányzat — a megállapítás során figyelembe vehető jogszabályok és az ehhez rendelkezésre álló anyagi eszközük alapján — a lehetséges segítséget biztosította. Mivel a szociális biztonsághoz való jog tartalmának a jogalkotó által történő meghatározása az ország teherbíró képességétől függ, a törvényben írtaknál több ellátásra senkinek nincs alanyi joga. Megállapítható, hogy eljárása során Pécs Megyei Jogú Város Önkormányzata és a Társadalombiztosítási Igazgatóság eljárása során nem sértette meg az Alkotmány 70/E. § (1) bekezdésében deklarált szociális biztonság elvét, ezért az állampolgári jogok országgyűlési biztosának általános helyettese ezen alkotmányos joggal összefüggésben visszásságot nem állapított meg. OBH 3117/1999. Nem okoz alkotmányos jogokkal összefüggő visszásságot, ha jogszabály-módosítás miatt 1999. április 1-jétől a 65. életévüket betöltött nyugdíjasok az őket megillető utazási kedvezményeket házastársukkal (élettársukkal) nem oszthatják meg. Teljes szöveg: 3.2. alfejezetben. OBH 3358/1999. Az Alkotmány 70/E. §-ában deklarált szociális biztonsághoz való joggal összefüggésben nem állapítható meg visszásság a nyugdíjbiztosító azon eljárása során, amikor a korábban már elvált túlélő özvegyi nyugdíj iránti igényét határozatában elutasította, és a méltányossági alapon történő nyugdíj megállapításának sem adott helyt. A panaszos az 1995. április 8-án elhunyt (tőle 1984-ben elvált) férje jogán özvegyi nyugdíj megállapítását kérte.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes